JUMAL KÕNELEB
Tere tulemast meie seltsi!
Sooviksin alustuseks tänada vaatajaid tagasiside eest!
Oleme saanud päris palju e-kirju, kaugemad isegi Rootsist.
Aitäh teile, kes olete tagasisidet saatnud. Hindame seda Joyga väga.
Meile võib saata nii "õisi kui okkaid", sest tahame õppida.
Teletöö on meile uus asi ja iga tagasiside on väärtuslik.
Aitäh julgustavate sõnade eest!
Inimesed on saanud midagi Jumalalt selle saatesarja kaudu.
See rõõmustab meid Joyga eriti.
Kui sul on palvesoove või küsimusi, võid ka neid saata.
Vastame meelsasti nagu oskame. Võimalik, et me ei tea kõike.
Ehk saab siis keegi teine aidata. Aitäh siiski iga tagasiside eest!
Selles saates oleme käsitlenud seda, milline Jumal on.
Meie jutu peamine mõte on olnud, et igaüks meist võib õppida
Jumalat tundma.
Oleme rääkinud usust, õigsusest ja viimati tervenemisest.
Täna läheme pisut tagasi ja räägime sellest, mis on lõppude lõpuks
kõige tähtsam. Millest kõik need Jumala imelised õnnistused tulevad?
Ka meie elus on sündinud palju imesid.
Majanduslikke ja nagu Joy on tunnistanud, tervenemisimesid.
Millest need tulevad?
Keskne on siiski lihtsalt Jeesus ja Tema tundmine.
Jeesus on kõige allikaks. Piibel ütleb, et Ta on Alfa ja
Omega, algus ja ots.
Meie elus muutis kõike see, kui saime kristlastena kuulda õpetust,
mis suunas meid lähedasse suhtesse Jeesusega.
Me ei teadnud, et Jumal lisaks meie päästmisele
ka tõepoolest hoolib meist ja tahab meiega isiklikult suhelda.
See, et Taeva ja maa looja tahab olla minuga,
vallutas meie südamed täielikult.
Nagu varasemates osades oleme rääkinud, saime Jumala armust
Teda kogu aeg paremini tundma õppida.
Sealt lähtub kogu see Jumala headus, Tema on selle allikas.
Imeline asi, mis muutis meie suhtumist Jumalasse ja ristiusku,
oli mõistmine, et Jumal kõneleb.
Kui käime jumalateenistustel ja ülistame, kogeme Tema ligiolu.
Aga oli midagi enamat - see, et Ta rääkis meiega!
Ja et mina ja Jan oskasime hakata kuulama, mida Ta räägib.
Ja see, et Ta rääkis meiega kodus, poes, bussis, taksos, tööl;
oli sõprussuhte algus Taevaisaga.
Tahame rõhutada, et Jumala tundmine ja Tema hääle kuulamine on lihtne.
See on nii lihtne, et isegi laps oskab seda.
Aran, et kristlastena me sageli just selles asjas komistame.
Mõtleme, et see peab olema kuidagi keeruline ja raske.
Peab olema eriline kristlane,
Jumal räägib ainult eriti pühadele või pastorile
või mõnele suurele jutlustajale. Tegelikult pole see üldse nii!
Ta räägib täiesti tavalistele kristlastele, isegi lastele!
Seda oleme oma koolitöös õppinud. See on lihtne.
Just isiklik suhe Jumalaga on ristiusu tuum.
Jeesus ei tulnud maa peale üksnes meid päästma ja maksma meie
pattude eest. Seda ta tõesti tegi ja me tähistame ülestõusmispühi
igal aastal, aga Ta tuli selleks, et Jumal saaks meid tagasi oma
lasteks, selle osaduse pärast! Et saaksime olla Temaga.
Sageli, nagu Joy ütleski, üritame me kristlastena seda saavutada,
mõeldes, et kui piisavalt palvetan, paastun ja palvetan,
loeksin veel rohkem Piiblit - äkki ma siis kõlban Jumalale?
Nagu oleme varemgi rääkinud - me kõlbame selle tõttu,
mida Jeesus on meie eest teinud. Oleme õiged, sest usume Jeesusesse.
Üks klassikaline lugu Piiblist kirjeldab nii hästi seda,
mis on kõige tähtsam. See leidub Luuka10:38-42:
"Aga kui nad teed käisid, astus Jeesus sisse ühte külla.
Keegi naine, Marta nimi, võttis Ta vastu.
Ja sel naisel oli õde, keda hüüti Maarjaks.
Maarja istus maha Issanda jalgade juurde ja kuulas tema kõnet.
Marta aga oli ametis mitmesuguste toimetustega. Ja ta tuli Jeesuse
juurde ning ütles:"Issand, kas sa ei hooli sellest, et mu õde jättis
mu üksinda toimetama? Ütle talle nüüd, et ta tuleks mulle appi!"
Aga Issand vastas talle: "Marta, Marta, sa muretsed ja vaevad ennast
paljude asjadega, aga tarvis on vaid üht. Maarja on ju valinud hea
osa, mida ei võeta temalt ära."" Issand ütleb, et tarvis on vähe,
täpsemini vaid üht. Ehk Teda ennast ja Maarja valis hea osa nagu Jeesus
siin ütleb. Seda ei võeta kelleltki ära. Kui otsime kõige enam Jeesust
ja Tema ligiolu, Tema tundmist, siis seda osa ei võeta meilt ära.
Me ei pea Marta kombel sellest loost palehigis püüdma
Jeesusele meelehead valmistama.
Me ei pea seda tegema - peamine on, et valime Maarja osa.
Minu enda elu muutus täielikult, kui leidsin lähedase suhte
Jeesusega ning sellest sai täiesti uus allikas minu elus.
See, et saan olla Jeesusega ja isiklikult kuulda Tema häält,
tunda Tema ligiolu ja veeta Temaga lihtsalt aega, muutis kõike.
Otsustasin, et valin selle osa. Seda pole minult ära võetud.
Imeline on, kuidas Issand räägib. Ehk arvame, et see on väline hääl,
mis tuleb pasunahüüuga, öeldes: "Joy, sa oled mu armas tütar!"
Ootame midagi dramaatilist.
Tegelikult räägib Püha Vaim minu hinges vaikse häälega.
See hääl meenutab üpris palju minu omi mõtteid.
Issanda hääl ja omad mõtted võivad isegi segamini minna.
Aga kui ei anna alla, jätkad ja kuulad seda imelist Püha Vaimu
häält oma sees, mis räägib nagu mu oma mõtete kaudu, tunneme me
selle ära. Mida rohkem me veedame Temaga aega, seda paremini me
õpime ära tundma, millised on mu oma ja millised Issanda mõtted.
Selle juures on oluline see, et tunneksime hästi Jumala Sõna.
Kui soovime eristada Jumala mõtteid enda omadest, peame tundma Sõna.
Mulle näiteks räägib Jumal kõige rohkem just oma Sõna kaudu.
Kui mul on mingi häda või muretsen millegi üle, tuleb mõte,
et loe Psalm 42 või midagi muud. Ja kui loen, räägib see täpselt
mu südame vastu. Usk tuleb kuuldust, kuuldu Kristuse Sõna kaudu.
Piibel on kõige mõõdupuu - kas miski on Jumalast või mitte.
Kui see on Jumala Sõnaga kooskõlas, siis me võime sellele toetuda.
He 5:14 öeldakse: "Tahke toit on aga täisealiste jaoks, kelle meeled
on kogemuste varal hrjunud eristama head ja kurja."
Ka meie võime harjutada ja harjuda eristama seda, mis on ja seda,
mis pole Jumala hääl.
Kindlasti on paljud kogenud, et palvetama asudes on algul pisut
roostes tunne. Mõtted hüplevad ja pea on kõiksugu muresid täis.
Aga kui jätkan ja olen Issanda palge ees,
jään vaikseks, kuulan ja lasen sellel vaiksel häälel rääkida
oma südames, siis mida rohkem ma jaksan harjutada,
seda paremini ja selgemini kuulen ja eristan head halvast
ning ma eristan Jumala häält.
Olen teinud seda juba 20 aastat.
On võimas, et Issand tuleb ja kohtub minuga. Ma võin mõnikord
isegi tunda, mida Tema tunneb. Kurbust, kaastunnet või muret
eestpalve ajal mõne inimese vastu. Tunnen palvetades, kuidas Tema
kummardub selle inimese poole ja aitab minu palve ajal.
On imeline, et võib ehitada sellise lähedase suhte Jumalaga.
Ja see pole tõesti raske. See sõltub pigem vaid meie usust.
See kõik toimub siiski vaimumaailmas ega tule, nagu Joy ütles,
maavärinaga ja kõrvadega kuuldava häälega.
Jumal räägib meie sees, meie vaimus.
Meist saavad usule tulles uued loodud ja meie vaim uueneb.
Kui sa ei ole usus, võib tunduda see üsna imeliselt. Nii see ongi!
Kui võtad Jeesuse oma südamesse vastu, sünnib ka su vaim uuesti!
Vaim asub südames ja seal võid kuulda Issanda häält.
Ka mulle on mitu korda Issand näidanud oma tundeid.
Kui on olnud keeruline olukord mõne inimesega, siis Issand on näidanud,
kuidas see teine inimene ennast tunneb ja korraga on palju kergem
anda andeks ja selgitada asju.
Jumalalt tuleb see üleloomulik taevane tarkus.
Ühte asja on oluline meeles pidada,
kui ehk sinagi seal hakkad tundma õppima Jumala hääle
kuulamist omas argipäevas.
Oleme seda ehk varemgi rääkinud, aga kordame veel:
Oluline, tähtsaim asi, mida sellest saatesarjast meeles pidada, on see:
Jumal on armastus!
Kui Ta räägib, siis teeb Ta seda armastuses.
Ta räägib nagu Isa oma armsa tütre või pojaga.
Isegi kui Ta noomib. Kui oleme teinud valesti, siis Ta tahab
muidugi meid suunata õigele teele, aga sellegipoolest räägib Ta nii,
et ma oskan seda vastu võtta. See on armuga "maitsestatud" ja
seetõttu ma suudan seda vastu võtta.
Seda on väga oluline meeles pidada!
See on juhtnöör kõigi kristlaste elus.
Jumal on armastus,
Ta tahab meid armastada ja soovib armastust meie ellu.
Ilma Püha Vaimu häält kuulama õppimata, kui Jumal ei pääse sulle
sel moel lähedale, siis sa ei õpi Teda ka kunagi tundma.
Seetõttu on Jumala hääle kuulamine ehk kuulav palve nii tähtis.
See on väga oluline.
Minuga rääkis Jumal esimest korda, kui ma olin kloostris.
Olime Joyga Kesk-Prantsusmaal Taize kloostris.
Veetsime seal kloostris nädal aega vaikuses.
See polnud alguses üldse lihtne, aga selle nädala jooksul meie elu
tasapisi loksus paika ja rahunes ja oli ruumi kuulata Issanda häält.
Sageli ongi oluline võtta aega Issandaga olemiseks. See võib olla
paljudele raske. Pole ju aega Issandale, on nii kiire.
Tegelikkuses ei saa me lubada sellist ajapuudust.
Me peaksime andma Jumalale aega nagu ka iga inimsuhte puhul.
Kui ma ei võtaks Joy jaoks aega, kuidas ma teda iial tundma õpiksin?
Lähedalt kindlasti mitte kuidagi. Sama kehtib ka Jumala kohta.
Kui soovid tõesti Teda tundma õppida,
pead Tema jaoks eraldama ka aega. Rohkem kui viis minutit!
Siia sõites kogesime me, kuidas Ta tõeliselt igatseb lähedast suhet
iga usklikuga. Ta igatseb meid, mitte meie saavutusi.
Ta igatseb sind ja mind.
On kirjaohti, mis räägivad imeliselt sellest tundmisest
ja sellest, kui oluline see on.
Paulus ütleb Filiplastele 3:8: "Jah, enamgi: ma pean kõike kahjuks
Issanda Kristuse Jeesuse kõikeületava tunnetuse kõrval.
Tema pärast olen minetanud kõik selle ja pean seda pühkmeiks,
et saada kasuks Kristust." Kõik muu on tühine.
Jh15:15 ütleb: "Ma ei nimeta teid enam orjadeks, sest ori ei tea,
mida ta isand teeb. Teid olen ma nimetanud sõpradeks
sest ma olen andnud teada (rääkinud, kõnelnud) kõik,
mida ma olen kuulnud oma Isalt."
Ta kutsub meid sõpradeks! Me oleme tema sõbrad, sest Ta räägib ja
tahab avada ka oma südant meile.
Ja Ta soovib, et meie avaks oma südame Talle.
See, mida rääkisid osadusest.
Nagu Joy ütleb - see on lihtne!
Piibel ütleb, et oleme Issanda lambad.
Ja me võime kuulda Tema häält.
Jeesus ütleb, et me oleme Tema lambad, kes kuulevad Tema häält.
Iga Jeesusesse uskuja on Tema jünger ja Tema lammas!
Piibel ütleb otse, et me kuuleme Tema häält.
5 Mo.30:11 on imeline kirjakoht: "Sest käsk, mille ma täna
sulle annan, ei ole sulle raske täita ega kättesaamatu.
See ei ole taevas, et sa peaksid ütlema: "Kes läheks meie eest
taevasse ja tooks selle meile, et me saaksime seda kuulda ja täita.""
Kas pastor läheks? Kes läheks, et minagi kuuleksin Jumalat?
"Ega ole see mere taga, et sa peaksid ütlema:"Kes läheks meie
eest mere taha ja tooks selle meile, et saaksime seda kuulda ja täita?"
Vaid sõna on sinule väga ligidal, sinu suus ja sinu südames,
et seda täita."
See on lähedal! Minu suus ja südames. See on siin.
1Kr.6:19: "Või kas te ei tea"- Joy, kas sa ei tea? -
"et teie ihu on teis oleva Püha Vaimu tempel, kelle te olete saanud
Jumalalt, ning et te ei ole iseenese päralt?"
Ta elab minu enese kehas, Ta elab minus! Nii lähedal!
Nüüd ma leidsin hea kirjakoha. Jh10:14 ütleb Jeesus tõesti:
"Mina olen hea karjane ja tunnen omi ja minu omad tunnevad mind."
Jh10:27 "Minu lambad kuulevad minu häält ja ma tunnen neid ja nad
järgnevad mulle." Nii imeline, esiteks, et Jeesus
ütleb, et "minu lambad kuulevad minu häält" ja seejärel, et
"mina tunnen neid ja nad järgnevad mulle".
Ka minuga oli nii. Õppisin kuulama Tema häält, Teda ennast ja siis
oskasin Teda järgida. Leidsin oma kutsumuse ja koha selles ilmas.
Kui sa aga kunagi ei õpi Issandat lähedaselt tundma, tuleb ristiusust
lihtsalt mistahes religioon, milles me vaid sooritame kombetalitusi
või püüame midagi saavutada.
Kui õpid kuulama Issanda häält, kui Ta räägib sinu südames,
siis õpid Teda tundma ja võid Teda järgida.
Kas peaksin tooma mõne näite sellest, mis need asjad on,
mida Ta mulle räägib? Millised need on? Räägi!
Üldiselt kui Jumal minuga räägib, alustab Ta pea alati samamoodi.
Sageli öeldes:"Joy, ma armastan Sind!" või "Ära karda!"
Või "Kõik on hästi," isegi siis, kui minu arust pole kõik üldse hästi
ja mul on hirmus palju muresid.
Ta ütleb: "Joy, kõik on hästi!" "Ma olen siin!"
Ja siis ta ütleb: "Joy, ma tahan, et oleksid õnnelik!"
See avas mulle täiesti uue pildi Jumalast. Olin kuulnud koguduses
sageli, et peab tegema seda ja toda ning käituma korralikult ja kui
seda ei tee, siis ei õnnestu jne. Ja Issand räägib hoopis teisiti.
Ta ütleb, et Ma tahan, et sul oleks hea olla, Ma tahan, et sa tunneksid
end hästi. Ma olen su Isa, Ma olen sind loonud.
Ma juhatan sind seestpoolt ja viin sind imelisele teele, kuhu Ma olen
sind määranud. Mul on plaan, mõte ja eesmärk sinu elu jaoks.
Ta ütleb mulle, et ma tahaksin, et sul oleks aega, et sa saaksid aega
veeta oma abikaasaga ja lastega, et sul oleks aega kodu korras hoida.
Selliseid imelisi asju, mis kuidagi aitasid mind ehitada tervet elu.
Ta ütleb näiteks, et abielu on tähtsam kui kutsumus.
Kas see tähendab, et abielu on ise tähtis kutsumus?
Muidugi kutsumus ja tahtmine teenida Issandat on mu südamesoov
ja ma igatsen seda!
Kui Tema kõneleb, tuletab Ta mulle meelde, et ma enda eest hoolitseks,
käiksin jalutamas, puhkaksin hingamispäeval.
Su ihu vajab puhkust, võta täna rahulikumalt,
alati ei pea külla minema.
Mõnikord tabab paanika, et tuleks käia seal ja seal,
üks on palunud seda ja teine teist ja peaks tegema mitmeid asju...
Tema ütleb: "Ei, pigem puhka! See on tähtis asi, tee seda!"
Muud asjad võib jätta kõrvale.
Elu muutub heaks ja terveks selle kaudu, mida Ta kõneleb.
Elu muutub heaks ja õnnistatuks.
Ka mind liigutas, kui õppisin Issandat tundma.
See, mis Ta ütles - et vajadus Tema, Tema ligiolu
ja armastuse järgi ei ole häbiasi. See on mu jõuallikas.
Minu jaoks oli see midagi uut.
Maailmas mõõdetakse ju inimese tugevust selle järgi,
kui ise hakkamasaav ta on. Öeldakse: "Ma saan hakkama!"
Aga Jeesus näitas mulle, et ma võin armastust vajada ja olla nõrk.
Võin vajada ega pea seda häbenema. See vabastas, et mehena võin ka
tänapäeval kanda vaid üht tiitlit. Ma ei nõustu kandma vaatamata
direktoriametile jms. mingit muud tiitlit. Üks hoiab mind vabana -
Ma olen Jumala armas poeg. Olen Talle tõesti kallis. See vabastas.
Seda räägib Jumal tavaliselt mulle: "Jan, sa oled imeline.
Ma armastan sind! Sa oled hea! Sa tohid mind vajada!"
Kallis vaataja, me tahame ka sulle vahendada just seda -
ristiusu mõte pole mõne eesmärgi saavutamine, vaid armastussuhe.
Taevaisa armastab sind! Kui sa pole veel usus,
tahab Ta sind päästa. Ta tahab, et sinagi pääsed ühel päeval Taevasse
ja saad igavese elu, aga kõige enam igatseb Ta sind ennast.
Sest Ta armastab sind.
Kui oled olnud kauem kristlane, aga su usuelu on tühi, siis see võib
täna muutuda, kui palud: "Jeesus ma tahan Sind tundma õppida!
Tahan õppida kuulama Sinu häält, tundma Su ligiolu!"
Issand vastab sellele palvele kindlasti.
Võid valida Maarja osa, veeta Temaga aega nii kaua,
kuni jõuad sellesse turvalisesse suhtesse Temaga.
Palvetame.
Tänu Taevaisa, et Sinu Tahe on hea. Mitte üksnes minu ja Joy osas,
vaid iga inimese osas. Issand, me palume, et iga vaataja
võiks täna meelde tuletada, et asi pole saavutamises,
vaid Sinu armastuses meie vastu. Puuduta igaüht, vabasta kõigest
saavutamisest! Tule, Püha Vaim, räägi ning puuduta oma armastusega
igaühte just nüüd! Jeesuse nimel! Tänu Issand, et elad!
Sa elad täna, elasid eile ja elad igavesti ja oled sama eile,
täna ja igavesti. Aamen.
Võid toetada TV7 Eesti kanali tööd: Saaja: Taevas TV7.
Swedbank 221048388411 SEB 10220109461019
Pea meeles, et külvates Jumalariiki, annad Issandale ja
Tema maksab sulle tagasi! Ole õnnistatud!
Tõlge: Meeli Martin